Покана за публично обсъждане на проекта за Бюджет 2017 на Община Хасково

На основание чл.84, ал.6 от Закона за публичните финанси, Кметът на Община Хасково Добри Беливанов кани жителите на община Хасково, бизнеса, неправителствени организации, второстепенните разпоредители с бюджет, читалищните настоятелства, представителите на спорта и жителите на общината на

**Публично обсъждане на бюджет 2017 г.**

Уважаеми Дами и Господа,

Бюджетът на община Хасково е основния финансов план на общината, свързан с предоставяне на услугите на гражданите в сферата на образование, здравеопазване, социални услуги, култура, спорт и др. Стремим се към подобряване условията на живот във всички населени места на територията на общината и към изпълнение на интегрирания план за градско възстановяване и развитие. На 06.01.2017 г. /петък/ от 17,30 часа ще бъде представен на Вашето внимание проект на бюджет 2017 за обсъждане.

Мнението на всички Вас граждани, общински съветници, кметове на кметства, ръководители, медии, граждански сдружения, юридически лица, които осъществявате дейност или ползвате услуги на територията на общината, както и Вашите  въпроси и препоръки са от изключителна важност и се надявам да присъствате. Очакваме предложения за новия бюджет, включително на е-mail: kmet@haskovo.bg  до два работни дни преди провеждане на публичното обсъждане.